Suurlemoen-aartappels | SARIE
Veral heerlik saam met visgeregte, maar ook lekker by vleis
1 kg Mediterreense aartappels, geskil en gehalveer
Verhit jou oond tot 220 °C. Rangskik die aartappels in 'n enkel-laag in 'n groot oondbak. Geur met sout en origanum. Gooi die olyfolie en suurlemoensap oor, en genoeg water om die aartappels nét te bedek. Bak vir sowat 2½ uur.
Die olyfolie dryf bo-op die water. Die water sal geleidelik wegkook en dan sal die olie die aartappels outomaties bedruip. Daar sal nog olie onderin die bak wees wanneer hulle gaar is. Die suurlemoensap is nie net vir geur nie – dit help ook om die aartappels brosser te maak.